ভয়াবহ ঘটনা গুয়াতেমালায়! কী হল দেখুন

ওয়েব ডেস্ক : ভয়ংকর দুর্ঘটনা গুয়াতেমালায় (Guatemala)। নিয়ন্ত্রণ হারাল এক যাত্রীবাহী বাস। তা গিয়ে পড়ল গভীর খাদে। এর জেরে প্রাণ (Death) হারালেন অন্তত ১৫ জন। ঘটনায় আহত হয়েছেন আরও ১৯ জন। জানা যাচ্ছে, কুয়াশার জন্যই নিয়ন্ত্রণ হারায় বাসটি। ইতিমধ্যে আমেরিকার এই ছোট দেশের পুলিশ (Police) ইতিমধ্যে ঘটনার তদন্ত শুরু করে দিয়েছে।

সূত্রের খবর, শুক্রবার গুয়াতেমালায় সোলার কাছে এই দুর্ঘটনাটি ঘটে। সেখানে বাসটি নিয়ন্ত্রণ হারিয়ে ৭৫ মিটার গভীর খাদে গিয়ে পড়ে। বিকট ভয়াবহ শব্দে কেঁপে ওঠে চারিদিক। সেই শব্দ শুনে স্থানীয়রা সেখানে ছুটে আসেন। এর পরেই খবর দেওয়া হয় পুলিশে। তার পরেই সেখানে দ্রুত পৌঁছয় পুলিশ, দমকল ও উদ্ধারকারী দল।

আরও খবর : বাংলাদেশ রাজনীতিতে নতুন মুখ? তারেককন্যা জাইমাকে ঘিরে জল্পনা

তবে এই ঘটনায় ১৫ জনের মৃত্যুর খবর পাওয়া গিয়েছে। অন্যদিকে আহতদের উদ্ধার করে ভর্তি করা হয়েছে হাসপাতালে। পুলিশের প্রাথমিক অনুমান, কুয়াশার জন্য কমে গিয়েছিল দৃশ্যমান্যতা। সেই কারণেই এমন দুর্ঘটনাটি ঘটেছে। তবে এর নেপথ্যে অন্য কারণ রয়েছে কি না, তা খতিয়ে দেখছে পুলিশ (Police)।

তবে এই প্রথম নয়। চলতি বছরের শুরুতেও একটি যাত্রীবাহী বাস গিয়ে পড়েছিল ১১৫ ফুট গভীর খাদে। সেই ঘটনায় প্রাণ হারিয়েছিলেন ৫৫ জন। সেটিও কোনও রকমভাবে নিয়ন্ত্রণ হারিয়েছিল বলে খবর। তার পর সেটি রেলিং ভেঙে গিয়ে পড়ে খাদে। তার পরে এবার বছরের শেষে এমন মর্মান্তিক দুর্ঘটনা ঘটে গেল সেখানে।